stanford-oval/wikipedia huggingface dataset:
ม้าเท้ง
ประวัติ

ม้าเท้ง เป็นบุตรของม้าเป้ง ซึ่งเป็นข้าราชการเล็ก ๆ ในเมืองเทียนซุย แต่เพราะมีการโต้เถียงหลายอย่าง เขาจึงถูกปลดออกจากตำแหน่งและไปอยู่อาศัยกับชนชาวเกียง(ทางทิศตะวันตกของจีน) เขาได้แต่งงานกับหญิงชาวเกียง ซึ่งก็คือผู้ที่ให้กำเนิดม้าเท้ง ม้าเท้งในวัยเยาว์นั้น เขามีฐานะยากจนมาก ว่ากันว่าเขาต้องขึ้นไปเก็บฟืนบนเขา เพื่อเอามาขาย เมื่อเขาเติบโตขึ้นกล่าวกันว่า เขาสูงถึง 8 เชียะ (ประมาณ184 ซ.ม.) ม้าเท้งเป็นคนที่ใจดีกับผู้อื่น และเป็นคนสุขุม มีผู้นับหน้าถือตามากมาย
ในปี พ.ศ. 727 เมื่อสิ้นสุดยุคสมัยของพระเจ้าเลนเต้แห่งราชวงศ์ฮั่น ชนชาวเกียงจับอาวุธขึ้นเพื่อต่อต้านราชสำนัก และมีขุนพลผู้ที่เข้าร่วมคือหันซุย  ราชสำนักก็ได้ให้แม่ทัพหลวงนำทัพ เพื่อปราบกบฏชาวเกียง และม้าเท้งก็ได้เข้าสมัครเป็นพลทหารเข้าร่วมทัพ ปราบกบฏ ทักษะความสามารถของเขาในสนามรบนั้นเป็นที่ยอมรับ เขามุ่งทะลวงทัพกบฏเข้าไปอย่างไม่ลดละ อย่างไรก็ตามเมื่อแม่ทัพหลวงถูกกบฏฆ่าตายม้าเท้งกลับแปรภักดิ์ไปเข้ากับหันซุย แม่ทัพฝ่ายกบฏ และในที่สุดกองทัพกบฏ ก็พ่ายแพ้ต่อแม่ทัพฮั่นนามว่า ฮองฮูสง แต่ม้าเท้งก็สามารถหนีมากับแม่ทัพกบฏได้ สุดท้ายม้าเท้งและเพื่อนร่วมทัพกบฏก็จะได้รับยศจากราชสำนัก
ในคราวที่ลิฉุยและกุยกี ยึดอำนาจจากเมืองเตียงฮัน หลังจากที่ตั๋งโต๊ะถูกสังหาร ม้าเท้ง และหันซุยได้เข้าสวามิภักดิ์พวกเขาและได้รับบรรดาศักดิ์เป็นแม่ทัพปราบตะวันออก (征東将軍) และแม่ทัพป้องกันตะวันตก (鎮西将軍) ตามลำดับ ถึงกระนั้น ความสัมพันธ์ของทั้งสองฝ่ายก็แย่ลงอย่างรวดเร็ว ม้าเท้งและหันซุยได้นำทัพบุกตีเมืองเตียงฮัน แต่พวกเขาก็ได้รับความปราชัย และด้วยเสบียงที่เหลืออยู่เพียงน้อยนิดจึงยกทัพกลับเมือง แม้ว่าม้าเท้งและหันซุย จะทำสงครามมากมายเพื่อขยายเขตแคว้นของพวกเขา  จนถึงจุดที่ต้องฆ่าลูกเมียของเจ้าเมือง เมืองอื่น ๆ โจโฉ ผู้มีชัยเหนืออ้วนเสี้ยว จากสงครามศึกกัวต๋อ ซึงได้ทำลายความสงบสุขระหว่างม้าเท้งและหันซุย ผู้ที่เข้าสวามิภักดิ์ต่อโจโฉ หลังจากนั้นก็มีคำสั่งจากราชสำนักให้ม้าเท้ง และครอบครัวของเขา เข้าไปในภาคกลาง ซึ่งเหลือเพียงม้าเฉียว ลูกคนโตของเขาเท่านั้นที่อยู่ในเมืองกับหันซุย
ราวต้นปี พ.ศ. 753 ม้าเฉียวได้จัดตั้งพันธมิตรอย่างลับ ๆ กับหันซุยและขุนศึกรองคนอื่น ๆ ในเหลียงโจว และเริ่มก่อกบฏต่อต้านราชวงศ์ฮั่น ในขณะที่เกลี้ยกล่อมหัยซุยให้เข้าร่วม ม้าเฉียวได้บอกกล่าวว่า [...] ตอนนี้, ข้าได้ละทิ้งบิดาของข้าแล้ว, และข้าเต็มใจที่จะรับท่านเป็นบิดาของข้า. ท่านควรจะละทิ้งบุตรชายของท่านด้วย, และปฏิบัติต่อข้าเฉกเช่นเป็นบุตรชายของท่าน" โจโฉสามารถเอาชนะม้าเฉียวและพันธมิตรในยุทธการที่ด่านตงก๋วน ในเดือนกันยายน พ.ศ. 753 ในช่วงฤดูร้อน พ.ศ. 754 จักรพรรดิเหี้ยนเต้ทรงมีพระราชโองการให้ประหารม้าเท้งและครอบครัวที่เหลือซึ่งอยู่กับพระองค์ในเมืองเย่ในช่วงเวลานั้น
วรรณกรรมสามก๊ก

ในวรรณกรรมสามก๊ก ม้าเท้งเป็นผู้ที่ภักดีต่อราชวงศ์ฮั่น ได้เข้าร่วมแผนการลอบสังหารโจโฉ กับเล่าปี่ และตังสินแต่แผนการล้มเหลวจึงกลับเมือง ต่อมาจึงถูกโจโฉลวงเข้าเมืองฮูโต๋ เขาจึงวางแผนลอบสังหารโฉอีกคราหนึ่งแต่โจโฉผู้มีเล่เหลี่ยมก็ได้วางแผนล้างแค้นด้วยการจับกุม และประหารม้าเท้ง พร้อมกับบุตรทั้งสอง เมื่อได้ทราบว่าพ่อและน้องๆของตนถูกโจโฉลวงไปฆ่า ม้าเฉียวผู้เกรี้ยวกราดจึงจัดทัพนำกำลังบุกโจโฉเรื่องของการประหารม้าเท้ง และการกบฏของม้าเฉียวนั้นได้มีบันทึกอยู่ในพงศาวดาร
ครอบครัว

บรรพบุรุษ ม้าอ้วน
บิดา ม้าเป้ง
บุตรชาย
ม้าเฉียว
ม้าเทียด
ม้าฮิว
หลานชาย ม้าต้าย
เมกะลาเนีย

| เมกะลาเนีย ช่วงเวลาที่มีชีวิตอยู่: สมัยไพลสโตซีน, 1> 5–0.05Ma  PreꞒ Ꞓ O S D C P T J K Pg N  ↓   |
| --- | --- |

โครงกระดูกเมกะลาเนียที่ประกอบขึ้นใหม่ในพิพิธภัณฑ์เมลเบิร์น

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: สัตว์เลื้อยคลาน Reptilia
อันดับ:: กิ้งก่าและงู Squamata
วงศ์:: เหี้ย Varanidae
สกุล:: Varanus Varanus Owen, 1859
สปีชีส์:: †Varanus priscus
ชื่อทวินาม
†Varanus priscus Owen, 1859

ชื่อพ้อง
 Megalania prisca (Owen, 1859) Notiosaurus dentatus Owen, 1884 Varanus dirus de Vis, 1889 Varanus warburtonensis Zeitz, 1899 
เมกะลาเนีย (อังกฤษ: Megalania; ชื่อวิทยาศาสตร์: Varanus priscus) เป็นกิ้งก่ามอนิเตอร์ยักษ์ชนิดที่สูญพันธุ์ไปแล้ว เป็นส่วนหนึ่งของกลุ่มเมกะเฟานาที่อาศัยอยู่ในทวีปออสเตรเลียช่วงสมัยไพลสโตซีน ถือเป็นกิ้งก่าบกที่ใหญ่ที่สุดเท่าที่เคยมีมา โดยมีความยาวประมาณ 3.5 ถึง 7 เมตร (11.5 – 23 ฟุต) และน้ำหนักระหว่าง 97–1,940 กิโลกรัม (214–4,277 ปอนด์) แต่ลักษณะซากที่หลงเหลือแบบไม่เป็นชิ้นเป็นอันที่ทราบทำให้การประมาณการมีความไม่แน่นอนสูง
คาดกันว่าเมกะลาเนียอาศัยอยู่ในนิเวศวิทยาที่คล้ายกับมังกรโคโมโด (Varanus komodoensis) ฟอสซิลหลงเหลือของกิ้งก่ามอนิเตอร์ยักศ์อายุน้อยที่สุดในออสเตรเลียมีอายุประมาณ 50,000 ปีก่อน ผู้ตั้งถิ่นฐานพื้นเมืองกลุ่มแรกของออสเตรเลียอาจเผชิญกับเมกะลาเนีย และเป็นปัจจัยต่อการสูญพันธุ์ของเมกะลาเนีย ในขณะที่เดิมที่เมกะลาเนียถือเป็นสมาชิกเดียวในวงศ์ "Megalania" ปัจจุบันถือเป็นสมาชิกของสกุล Varanus โดยมีความใกล้ชิดกับกิ้งก่ามอนิเตอร์ออสเตรเลียชนิดอื่น ๆ
ทีมาของชื่อ

สำหรับคำว่าเมกะลาเนียนั้นตั้งโดย เซอร์ริชาร์ด โอเวน  นักบรรพชีวินวิทยาชาวอังกฤษ ซึ่งเป็นผู้ที่ทำการศึกษา และได้ตั้งชื่อวิทยาศาสตร์ด้วย โดยมาจากคำในภาษากรีก (ἠλαίνω, ēlainō, ผู้เดินทาง) ทำให้มีความหมายรวมว่า "ผู้เดินทางที่ยิ่งใหญ่"
การพบร่องรอยและในวัฒนธรรมสมัยนิยม

อย่างไรก็ตาม ได้มีรายงานว่าในป่าดิบชื้นของออสเตรเลียและนิวกินีพบสัตว์เลื้อยคลานขนาดใหญ่คล้ายเมกะลาเนียอยู่เป็นระยะ ๆ หลังจากเมกะลาเนียได้เป็นที่รู้จักกันเป็นครั้งแรก  แต่ทว่าก็ยังไม่มีหลักฐานยืนยันได้ถึงการมีอยู่จริง ๆ อีกทั้งก็ไม่ได้รับการยอมรับจากนักวิทยาศาสตร์อีกด้วย
ในปี ค.ศ. 2009 สารคดีของดิสคัฟเวอรี่ แชนนอล ในชุด Lost Tapes (นำมาออกอากาศในประเทศไทยช่วงกลางปีเดียวกัน ) ซึ่งเป็นสารคดีเกี่ยวเรื่องราวของสัตว์ประหลาดที่โจมตีใส่มนุษย์ชนิดต่าง ๆ ก็มีเรื่องของเมกะลาเนียด้วย ในชื่อตอนว่า Devil Dragon
ดูเพิ่ม

มังกรโคโมโด
แหล่งข้อมูลอื่น

ข้อมูลที่เกี่ยวข้องกับ Varanus priscus ที่วิกิสปีชีส์
| --- | --- |
การแยกแยะหน่วยอนุกรมวิธาน:  Wikidata: Q733150  Wikispecies: Varanus priscus  EoL: 4518315  Fossilworks: 267210  GBIF: 4820703
เมทริกซ์โฟรเบนีอุส

เมทริกซ์โฟรเบนีอุส (อังกฤษ: Frobenius matrix) คือเมทริกซ์จัตุรัสที่มีคุณสมบัติสามอย่างดังนี้
สมาชิกบนเส้นทแยงมุมหลักทุกตัวเท่ากับ 1
สมาชิกของหนึ่งหลักใดๆ ที่อยู่ใต้เส้นทแยงมุมเป็นค่าอะไรก็ได้
สมาชิกอื่นเท่ากับ 0
ตัวอย่างเช่น เมทริกซ์ต่อไปนี้เป็นเมทริกซ์โฟรเบนีอุส
เมทริกซ์โฟรเบนีอุสเป็นเมทริกซ์ที่สามารถมีตัวผกผัน ซึ่งเมทริกซ์ผกผันก็ยังคงเป็นเมทริกซ์โฟรเบนีอุส ตัวผกผันนี้หาได้จากการเปลี่ยนเครื่องหมายของสมาชิกอื่นที่อยู่นอกเส้นทแยงมุมหลัก ดังนั้นตัวผกผันของเมทริกซ์ข้างต้นคือ
เมทริกซ์โฟรเบนีอุส เป็นชื่อที่ตั้งไว้เพื่อเป็นเกียรติให้กับ แฟร์ดีนันด์ เกออร์ก โฟรเบนีอุส (Ferdinand Georg Frobenius) นักคณิตศาสตร์ชาวเยอรมัน บางครั้งเมทริกซ์ชนิดนี้ถูกเรียกว่า การแปลงเกาส์ (Guass transformation) ซึ่งตั้งชื่อตาม คาร์ล ฟรีดริช เกาส์ (Carl Friedrich Gauß)
เมทัลคอร์

| เมทัลคอร์ |
| --- | --- |
แหล่งกำเนิดทางรูปแบบ: ฮาร์ดคอร์พังก์ แทรชเมทัล เมโลดิกเดธเมทัล เฮฟวีเมทัล
แหล่งกำเนิดทางวัฒนธรรม: ปลายทศวรรษที่ 1980 ในอเมริกาเหนือ
เครื่องบรรเลงสามัญ: เสียงร้อง − กีตาร์ไฟฟ้า − กีตาร์เบส − กลอง (ดับเบิลคิก)
แนวย่อย
แม็ธคอร์
แนวประสาน
เดธคอร์
เมทัลคอร์  (อังกฤษ: metalcore) เป็นแนวเพลงที่ผสมผสานที่รวมองค์ประกอบของ แทรชเมทัล,อัลเทอร์เนทีฟเมทัล,เมโลดิกเดธเมทัล และ ฮาร์ดคอร์พังก์ เข้าด้วยกัน  คำว่าเมทัลคอร์  เป็นคำผสมระหว่าง เฮฟวี่เมทัล กับ ฮาร์ดคอร์พังก์ และจากกระแสความนิยมในสหรัฐอเมริกาตั้งแต่ช่วงต้นปี 2000 ได้มีการจำกัดความว่าเป็น "เพลงเฮฟวี่เมทัลยุคใหม่ของอเมริกา"
โดยมีรากมาจากแนว ครอสโอเวอร์แทรช พัฒนาโดยวง Suicidal Tendencies,Dirty Rotten Imbeciles และ Stormtroopers of Death ในช่วงกลางทศวรรษที่ 80. จนทศวรรษที่ 90 เมทัลคอร์ส่วนใหญ่จะเป็นเพลงใต้ดิน โดยช่วงปี 2004 วงอย่าง Killswitch Engage และ Shadows Fall ที่มียอดขายอัลบั้มดีในอันดับนิตยสารบิลบอร์ด
วงเมทัลคอร์สมัยใหม่ที่เป็นที่รู้จักเช่น Hatebreed, Killswitch Engage,As I Lay Dying ,Bullet For My Valentine ,Trivium และ Shadows Fall เป็นต้น
เมทามอร์โฟซีส

หน้าปก
มหากาพย์เมทามอร์โฟซีส (อังกฤษ: Metamorphoses) เป็นมหากาพย์ที่เขียนโดยโอวิด กวีโรมันในปี ค.ศ. 8 ที่มีด้วยกันสิบห้าเล่มที่บรรยายตำนานการสร้างและประวัติศาสตร์โลก เป็นหนังสือปรัมปราวิทยาที่เป็นที่นิยมกันมาโดยตลอด และเพราะเป็นงานคลาสสิกที่เป็นที่รู้จักกันดีในสมัยกลางจึงทำให้เป็นหนังสือที่มีอิทธิพลต่อโคลงกลอนในยุคกลาง
เมทัลโลไธโอนีน

เมทัลโลไธโอนีน (อังกฤษ: metallothionein; MT) เป็นชื่อเรียกของกลุ่มโปรตีนที่มีกรดอะมิโนซิสเทอีน (cysteine) เป็นส่วนประกอบมาก มีน้ำหนักโมเลกุลต่ำ (3,500-14,000 ดาลตัน) เมทาโลไธโอนีนสามารถจับกับโลหะหนัก (เช่น แคดเมียม ปรอท เงิน สารหนู) ได้ดีด้วยหมู่ไธออลที่อยู่ในซิสเทอีน ซึ่งในเมธาโลไธโอนีนจะมีกรดอะมิโนซิสเทอีนเป็นส่วนประกอบถึงประมาณ 30%
เมทัลเกียร์โซลิด 2: ซันส์ออฟลิเบอร์ตี

| เมทัลเกียร์โซลิด 2: ซันส์ออฟลิเบอร์ตี |
| --- | --- |

ผู้พัฒนา: โคนามิคอมพิวเตอร์เอนเตอร์เทนเมนต์เจแปน
ผู้จัดจำหน่าย: โคนามิ
กำกับ: ฮิเดโอะ โคจิมะ
อำนวยการผลิต: ฮิเดโอะ โคจิมะ
ออกแบบ: ฮิเดโอะ โคจิมะ
โปรแกรมเมอร์: Kazunobu Uehara
ศิลปิน: Yoji Shinkawa
เขียนบท: ฮิเดโอะ โคจิมะ Tomokazu Fukushima
แต่งเพลง: Norihiko Hibino Harry Gregson-Williams
ชุด: เมทัลเกียร์
เครื่องเล่น:  เพลย์สเตชัน 2 เอกซ์บอกซ์ (ซับซแท็นซ) ไมโครซอฟท์ วินโดวส์ (ซับซแท็นซ)  
วางจำหน่าย:  13 พฤศจิกายน 2001 เพลย์สเตชัน 2 NA: 13 พฤศจิกายน 2001 JP: 29 พฤศจิกายน  2001 EU: 8 มีนาคม 2002ซับซแท็นซ เอกซ์บอกซ์NA: 4 พฤศจิกายน 2002 EU: 7 มีนาคม 2003เพลย์สเตชัน 2, วินโดวส์JP: 19 ธันวาคม 2002 (เพลย์สเตชัน 2) NA: 3 มีนาคม 2003 (เพลย์สเตชัน 2) NA: 27 มีนาคม 2003 (วินโดวส์) EU: 28 มีนาคม 2003  
แนว: แอ็กชันผจญภัย, ลอบเร้น
รูปแบบ: ผู้เล่นคนเดียว
เมทัลเกียร์โซลิด 2: ซันส์ออฟลิเบอร์ตี  (ญี่ปุ่น: メタルギアソリッド2　サンズ・オブ・リバティ อังกฤษ: Metal Gear Solid 2: Sons of Liberty) เป็นวิดีโอเกมแนวลอบเร้นที่พัฒนาและจัดจำหน่ายโดยโคนามิ ตัวเกมวางจำหน่ายสำหรับเครื่องเพลย์สเตชัน 2ใน ค.ศ. 2001 โดยเป็นเกมที่ 4 ในชุดวิดีโอเกมจากทั้งหมด 7 เกม เมทัลเกียร์ ที่เขียนบทและกำกับโดยฮิเดโอะ โคจิมะ และเป็นภาคต่อโดยตรงของเกม เมทัลเกียร์โซลิด ดั้งเดิม ตัวเกมยังมีเวอร์ชันขยายในชื่อ เมทัลเกียร์โซลิด 2: ซับซแท็นซ ซึ่งวางจำหนายในปีถัดมาสำหรับเครื่องเอกซ์บอกซ์ และ ไมโครซอฟท์ วินโดวส์ นอกเหนือจากเครื่องเพลย์สเตชัน 2
เมทริกซ์ปรกติ

เมทริกซ์ปรกติ (อังกฤษ: normal matrix) คือเมทริกซ์จัตุรัส A ที่มีสมาชิกเป็นจำนวนเชิงซ้อน ซึ่งมีคุณสมบัติดังนี้
เมื่อ A* แทนเมทริกซ์สลับเปลี่ยนสังยุคของ A ถ้าหาก A เป็นเมทริกซ์ที่ประกอบด้วยจำนวนจริง A* จะมีความหมายเหมือนกับ AT นั่นคือ
กรณีเฉพาะของเมทริกซ์ปรกติ

เมทริกซ์จำนวนเชิงซ้อนประเภทเมทริกซ์ยูนิแทรี (unitary matrix) เมทริกซ์เอร์มีเชียน (Hermitian matrix) และเมทริกซ์เอร์มีเชียนเสมือน (skew-Hermitian matrix) ทุกเมทริกซ์ เป็นเมทริกซ์ปรกติ กล่าวคือ เมทริกซ์ยูนิแทรีจะทำให้ A*A = AA* = I ส่วนเมทริกซ์เอร์มีเชียนซึ่งมีคุณสมบัติ A* = A จะทำให้ AA* = AA = A*A
สำหรับเมทริกซ์จำนวนจริง เมทริกซ์เชิงตั้งฉาก (orthogonal matrix) เมทริกซ์สมมาตร (symmetric matrix) และเมทริกซ์สมมาตรเสมือน (skew-symmetric matrix) ล้วนเป็นเมทริกซ์ปรกติ
อย่างไรก็ตาม เมทริกซ์ปรกติไม่จำเป็นต้องเป็นประเภทใดประเภทหนึ่งข้างต้น ตัวอย่าง กำหนดให้เมทริกซ์ A
เป็นเมทริกซ์ปรกติเช่นกัน เนื่องจาก
ซึ่งเมทริกซ์ A ในที่นี้ ไม่ได้เป็นเมทริกซ์ประเภทใดเลย
เมทริกซ์ของไมโทคอนเดรีย

| ชีววิทยาเซลล์ |
| --- | --- |
ไมโทคอนเดรียน
องค์ประกอบของไมโทคอนเดรียนทั่วไป 1 เยื่อหุ้มชั้นนอก  1.1 พอริน  2 ช่องว่างระหว่างเยื่อหุ้ม  2.1 ช่องว่างคริสเตียล  2.2 ช่องว่างเพริเฟอรอล  3 ลาเมลลา  3.1 เยื่อหุ้มชั้นใน  3.11 เยื่อหุ้มบาวดารีชั้นใน  3.12 เยื่อหุ้มคริสเต  3.2 แมตริกซ์  3.3 คริสเต   4 ดีเอ็นเอของไมโทคอนเดรีย  5 เมตริกซ์กรานูล  6 ไรโบโซม  7 เอทีพีซินเทส  
ในไมโทคอนเดรียน เมทริกซ์ หรือ แมทริกซ์ (อังกฤษ: Mitochondrial matrix) เป็นพื้นที่ว่างภายในเยื่อหุ้มชั้นใน คำว่า "matrix" นั้นมีรากมาจากข้อเท็จจริงที่ว่าพื้นที่ว่างนี้มีความหนืด (viscous) เมื่อเทียบกับไซโทพลาซึมที่ค่อนข้างจะเหลวแบบสารละลาย (aqueous) เมทริกซ์ของไมโทคอนเดรียนั้นประกอบด้วย DNAของไมโทคอนเดรีย, ไรโบโซมของไมโทคอนเดรีย, เอนไซม์, โมเลกุลสารอินทรีย์ขนาดเล็ก, โคแฟกเตอร์นิวคลีโอไทด์ (nucleotide cofactors) และไอออนอนินทรีย์ เอนไซม์ต่าง ๆ ภายในเมทริกซ์ช่วยให้ปฏิกิริยาในการผลิต ATP ดำเนินไปได้ง่ายดายขึ้น เช่น ปฏิกิริยาวัฒจักรกรดซิตริก, ออกซิดีทีฟฟอสฟอรีเลชั่น, การออกซิเดชั่นของไพรูเวต และเบตาออกซิเดชั่นของกรดไขมัน
ดูเพิ่ม

เมทริกซ์ (ชีววิทยา)
ดีเอ็นเอของไมโทคอนเดรีย
ไมโทคอนเดรีย
เมทาคริติก

| --- | --- |

ประเภท: วารสารอิเล็กทรอนิกส์ด้านคำวิจารณ์
เจ้าของ: CBS Interactive (CBS Corporation)
ยูอาร์แอล: Metacritic.com
เชิงพาณิชย์: Yes
ลงทะเบียน: Free/subscription
เมทาคริติก (อังกฤษ: Metacritic) เป็นเว็บไซต์ที่รวบรวมบทวิจารณ์อัลบั้มเพลง เกม ภาพยนตร์ รายการโทรทัศน์ ดีวีดี และหนังสือ โดยให้คะแนนเป็นตัวเลขในแต่ละการวิจารณ์ และค่าเฉลี่ยรวม เว็บไซต์สร้างและก่อตั้งโดย เจสัน ไดเอตซ์, มาร์ก ดอยล์ และจูลี ดอยล์ รอเบิตส์ บทวิจารณ์ที่คัดมานั้นมีไฮเปอร์ลิงก์ไปยังแหล่งข้อมูล มีการใช้สีเขียว สีเหลือง และสีแดง แยกแยะคำวิจารณ์ ให้ข้อมูลที่น่าสนใจของผลิตภัณฑ์นั้น เว็บไซต์ได้รับการพูดถึงว่าเป็นวารสารอิเล็กทรอนิกส์ด้านคำวิจารณ์ที่สำคัญที่สุดของอุตสาหกรรมวิดีโอเกม
เมทริกซ์หนึ่ง

ในทางคณิตศาสตร์ เมทริกซ์หนึ่ง (อังกฤษ: matrix of ones) หมายถึงเมทริกซ์ที่มีสมาชิกทุกตัวเป็นหนึ่ง ดังตัวอย่าง
ในบางบริบท เมทริกซ์หนึ่งอาจเรียกแทนด้วย เมทริกซ์หน่วย  ซึ่งเป็นอีกชื่อหนึ่งของเมทริกซ์เอกลักษณ์
คุณสมบัติ

กำหนดให้ U เป็นเมทริกซ์หนึ่งขนาด n×n เมทริกซ์ U จะมีคุณสมบัติต่อไปนี้
รอยเมทริกซ์ (trace) ของ U เท่ากับ n และดีเทอร์มิแนนต์ของ U เท่ากับ 0
ค่าลำดับชั้น (rank) ของ U เท่ากับ 1 และค่าลักษณะเฉพาะ (eigenvalue) จะเท่ากับ n หนึ่งตัว และเท่ากับ 1 อีก n−1 ตัว
U^{k}=n^{k-1}U เมื่อ k = 1, 2, 3, ...
เมทริกซ์ 1/n U เป็นนิจพล (idempotent)
\operatorname {exp} (U)=I+{\frac {e^{n}-1}{n}}U เมื่อ exp (U) หมายถึง เมทริกซ์เลขชี้กำลัง (matrix exponential)
การคูณเมทริกซ์ U ด้วยผลคูณอาดามาร์ (Hadamard product) เป็นฟังก์ชันเอกลักษณ์
เมทัลเกียร์ไรซิง: รีเวนเจนซ์

| เมทัลเกียร์ไรซิง: รีเวนเจนซ์ |
| --- | --- |
ผู้พัฒนา: แพลตินัมเกมส์
ผู้จัดจำหน่าย: โคนามิดิจิทัลเอนเตอร์เทนเมนต์
กำกับ: Kenji Saito
อำนวยการผลิต: Atsushi Inaba
โปรแกรมเมอร์: Tetsuro Noda
เขียนบท: Etsu Tamari
แต่งเพลง: Jamie Christopherson
ชุด: เมทัลเกียร์
เครื่องเล่น: เพลย์สเตชัน 3, เอกซ์บอกซ์ 360, ไมโครซอฟท์ วินโดวส์, แมคโอเอส, ชีลด์แอนดรอยด์ทีวี
วางจำหน่าย:  19 กุมภาพันธ์ 2556  เพลย์สเตชัน 3, เอกซ์บอกซ์ 360NA: 19 กุมภาพันธ์ 2556 JP: 21 กุมภาพันธ์ 2556 (พีเอส3) EU: 21 กุมภาพันธ์ 2556 AU: 26 กุมภาพันธ์ 2556 ไมโครซอฟท์ วินโดวส์ทั่วโลก: 9 มกราคม 2557 แมคโอเอสทั่วโลก: 25 กันยายน 2557 ชีลด์แอนดรอยด์ทีวีทั่วโลก: 7 มกราคม 2559 
แนว: แอ็กชัน, สับและเฉือน
รูปแบบ: ผู้เล่นคนเดียว
เมทัลเกียร์ไรซิง: รีเวนเจนซ์ (อังกฤษ: Metal Gear Rising: Revengeance; ญี่ปุ่น: メタルギア ライジング リベンジェンス; โรมาจิ: Metaru Gia Raijingu: Ribenjensu) เป็นเกมแอ็คชันลำดับถัดไปในซีรีส์เมทัลเกียร์ พัฒนาโดยแพลตินัมเกมส์ และคุมการผลิตโดยฮิเดโอะ โคจิมะ สำหรับเครื่องเพลย์สเตชัน 3 เพลย์สเตชันวิต้า เอกซ์บอกซ์ 360 และวินโดวส์ ในช่วงแรกเกมนี้มีการประกาศผู้พัฒนาคือโคจิมะโปรดักชันส์ ในชื่อว่าเมทัลเกียร์โซลิด:ไรซิง ซึ่งจะเป็นเกมแนวลอบเร้นผสมแอ็คชัน และมีเนื้อหาที่คาบเกี่ยวระหว่างเหตุการณ์ในภาคซันส์ออฟลิเบอร์ตี และกันส์ออฟเดอะเพเทรียตส์ ล่าสุดในเดือนธันวาคม พ.ศ. 2554 ก็ได้มีการแถลงข่าวถึงการเปลี่ยนชื่อเกม เนื้อหาหลัก และเปลี่ยนผู้พัฒนาเป็นแพลตินัมเกมส์แทน
| ด ค กแพลตินัมเกมส์ |
| --- | --- |
วิดีโอเกม:  MadWorld  Infinite Space  Bayonetta  Vanquish  Anarchy Reigns  เมทัลเกียร์ไรซิง: รีเวนเจนซ์  The Wonderful 101  บาโยเน็ตตา 2  The Legend of Korra  Transformers: Devastation  Star Fox Zero  Star Fox Guard  Teenage Mutant Ninja Turtles: Mutants in Manhattan  เนียร์: ออโตมาตา  อัสทรัลเชน 
บุคคล:  อัตสึชิ อินาบะ  ฮิเดกิ คามิยะ  ชินจิ มิคามิ 
เกี่ยวข้อง:  โคลเวอร์สตูดิโอ  บาโยเน็ตตา (ตัวละคร)  บาโยเน็ตตา: บลัดดีเฟต  แกรนบลูแฟนตาซี: รีลิงก์  สเกลบอนด์
เมซีเย 7

| เมซีเย 7 |
| --- | --- |

ข้อมูลสังเกตการณ์ (ต้นยุคอ้างอิง J2000.0)
ไรต์แอสเซนชัน: 17h 53m 51.2s
เดคลิเนชัน: −34° 47′ 34″
ระยะทาง: 980 ± 33 ly (300 ± 10 pc)
ความส่องสว่างปรากฏ (V): 3.3
ขนาดปรากฏ (V): 80.0′
คุณสมบัติทางกายภาพ
มวล: 735 M☉
รัศมี: 25 ly
อายุโดยประมาณ: 200 Myr
ชื่ออื่น: Ptolemy Cluster, M7, NGC 6475, Cr 354
กลุ่ม
กลุ่มดาว: กลุ่มดาวแมงป่อง
ดูเพิ่ม: กระจุกดาวเปิด, รายชื่อกระจุกดาวเปิด
เมซีเย 7 (อังกฤษ: Messier 7) หรือ เอ็ม7 ได้กำหนดเป็นชื่อ เอ็นจีซี 6475 และบางครั้งก็เรียกว่า กระจุกดาวทอเลมี เป็นกระจุกดาวเปิดของดาวฤกษ์ที่ตั้งอยู่ในกลุ่มดาวแมงป่อง กระจุกดาวที่ตรวจพบได้อย่างง่ายดายด้วยตาเปล่า
เอ็ม7 ได้รับการรู้จักมาตั้งแต่สมัยโบราณ ถูกบันทึกครั้งแรกโดยนักดาราศาสตร์ชาวกรีกโรมันในศตวรรษที่ 1 ทอเลมี ซึ่งอธิบายว่าเป็นเนบิวลาใน ค.ศ. 130 ต่อมานักดาราศาสตร์ชาวอิตาลีจิโอวานนี บาติสตา โฮไดเออร์นา ได้ตั้งข้อสังเกตไว้ก่อนปี ค.ศ. 1654 และการนับ 30 ดาวในนั้น ต่อมาในปี ค.ศ. 1764 นักดาราศาสตร์ชาวฝรั่งเศสชาร์ล เมซีเย ได้จัดหมวดหมู่กระจุกดาวเป็นสมาชิกที่เจ็ดอยู่ในรายชื่อของวัตถุคล้ายดาวหาง
ดูเพิ่ม

รายชื่อวัตถุท้องฟ้าของเมซีเย
รายชื่อกระจุกดาวเปิด
แหล่งข้อมูลอื่น

Messier 7, SEDS Messier pages เก็บถาวร 2007-09-11 ที่ เวย์แบ็กแมชชีน
เมซีเย 7 บน WikiSky: DSS2, SDSS, GALEX, IRAS, Hydrogen α, X-Ray, Astrophoto, Sky Map, Articles and images
| ด ค กวัตถุท้องฟ้าของเมซีเย |
| --- | --- | --- |
| รายชื่อ |  M1  M2  M3  M4  M5  M6  M7  M8  M9  M10  M11  M12  M13  M14  M15  M16  M17  M18  M19  M20  M21  M22  M23  M24  M25  M26  M27  M28  M29  M30  M31  M32  M33  M34  M35  M36  M37  M38  M39  M40  M41  M42  M43  M44  M45  M46  M47  M48  M49  M50  M51  M52  M53  M54  M55  M56  M57  M58  M59  M60  M61  M62  M63  M64  M65  M66  M67  M68  M69  M70  M71  M72  M73  M74  M75  M76  M77  M78  M79  M80  M81  M82  M83  M84  M85  M86  M87  M88  M89  M90  M91  M92  M93  M94  M95  M96  M97  M98  M99  M100  M101  M102  M103  M104  M105  M106  M107  M108  M109  M110  |  |
| ดูเพิ่ม |  สารบัญแฟ้มทั่วไปของเนบิวลาและกระจุกดาว  วัตถุท้องฟ้าของเมซีเย  สารบัญแฟ้มดัชนี  สารบัญแฟ้มทั่วไปใหม่  สาร์บัญแฟ้มเฮอร์เชล 400  สารบัญแฟ้มคอลด์เวลล์  |  |
  หมวดหมู่   คอมมอนส์   สถานีย่อย 
พิกัด:  17h 53.9m 00s, −34° 49′ 00″
เมทริกซ์เอร์มีเชียนเสมือน

เมทริกซ์เอร์มีเชียนเสมือน (อังกฤษ: skew-Hermitian matrix) คือเมทริกซ์จัตุรัสที่มีสมาชิกเป็นจำนวนเชิงซ้อน และเมทริกซ์สลับเปลี่ยนสังยุค (conjugate transpose) ของเมทริกซ์นั้นเท่ากับเมทริกซ์ตัวเดิมที่คูณด้วย −1 นั่นหมายความว่าสมาชิกในแถวที่ i หลักที่ j กับสมาชิกในแถวที่ j หลักที่ i จะต้องเป็นสังยุคที่ติดลบซึ่งกันและกัน ดังนี้
หรือเขียนแทนด้วยการสลับเปลี่ยนสังยุคของเมทริกซ์ จะได้ว่า
ตัวอย่างเช่น เมทริกซ์ต่อไปนี้เป็นเมทริกซ์เอร์มีเชียนเสมือน
สมาชิกที่อยู่บนเส้นทแยงมุมหลักของเมทริกซ์เอร์มีเชียนจะต้องเป็นจำนวนจินตภาพเสมอ เนื่องจากสังยุคของจำนวนจินตภาพที่ติดลบจะได้จำนวนเดิมในตำแหน่งเดิม
ดูเพิ่ม

เมทริกซ์เอร์มีเชียน (Hermitian matrix)
เมทริกซ์ปรกติ (normal matrix)
เมทริกซ์ยูนิแทรี (unitary matrix)
เมดูซา (การาวัจโจ)

สำหรับความหมายอื่น ดูที่ เมดูซา
| เมดูซา |
| --- | --- |

ศิลปิน: การาวัจโจ
ปี: ค.ศ. 1597
ประเภท: จิตรกรรมสีน้ำมันบนผ้าใบ
สถานที่: หอศิลป์อุฟฟิซิ, ฟลอเรนซ์
เมดูซา (อังกฤษ: Medusa) เป็นภาพเขียนสีน้ำมันที่เขียนโดยการาวัจโจ จิตรกรสมัยบาโรกคนสำคัญชาวอิตาลี
ภาพ “เมดูซา” เขียนราวเสร็จในปี ค.ศ. 1597 ภาพแรกที่เขียนเขียนในปี ค.ศ. 1596 ที่รู้จักกันในอีกชื่อหนึ่งว่า เมอร์ทูลา ซึ่งเป็นชื่อของกวีที่เขียนเกี่ยวกับเมดูซาและลงชื่อ มิเคล เอ เอฟ (มิเคล อันเจโล เอ เอฟ) และปัจจุบันเป็นงานสะสมส่วนบุคคล ขนาดของภาพใหญ่กว่าฉบับที่สองเล็กน้อย (60 x 55 เซนติเมตร) ที่มิได้ลงชื่อที่ปัจจุบันตั้งแสดงอยู่ที่หอศิลป์อุฟฟิซิ, ฟลอเรนซ์ในประเทศอิตาลี
ในตำนานเทพเจ้ากรีก เพอร์ซิอุสใช้หัวขาดของอสูรกายเมดูซาที่มีผมเป็นงูเป็นเกราะในการเปลี่ยนศัตรูให้เป็นหิน แต่ในคริสต์ศตวรรษที่ 16 เมดูซาก็ถือกันว่าเป็นสัญลักษณ์ของชัยชนะของเหตุผลต่อความรู้สึก ที่อาจจะเป็นสาเหตุของที่มาของภาพนี้เมื่อคาร์ดินัลฟรานเชสโค มาเรีย เดล มอนเตผู้อุปถัมภ์จ้างให้การาวัจโจวาดภาพที่สองเป็นโล่ห์เกียรติยศแก่เฟอร์ดินานโดที่ 1 เดอ เมดิชิ แกรนด์ดยุคแห่งทัสเคนีในปี ค.ศ. 1601 เดล มอนเตเป็นผู้แทนของตระกูลเมดิชิในกรุงโรมและได้มีโอกาสเห็นภาพ “เมดูซา” ภาพแรกที่การาวัจโจเขียน ฉะนั้นจึงได้จ้างให้เขียนเมื่อเฟอร์ดินานโดจัดระเบียบสิ่งที่เกี่ยวกับอาวุธและการต่อสู่้ที่สะสมไว้ใหม่ ภาพ “เมดูซา เมอร์ทูลา” พบในห้องเขียนภาพของการาวัจโจเมื่อเสียชีวิตไปแล้ว กวีจามบัตติสตา มาริโน (Giambattista Marino) อ้างว่าภาพเมดูซาของเมดิชิเป็นสัญลักษณ์ของความกล้าหาญของดยุคในการได้รับชัยชนะต่อการต่อสู้กับศัตรู ในปี ค.ศ. 1568 จอร์โจ วาซารีบรรยาย “เกราะเมดูซา” ที่เขียนโดยเลโอนาร์โด ดา วินชีที่เป็นส่วนหนึ่งของงานสะสมของดยุคแต่หายไปว่าถ้ายังอยู่ในปี ค.ศ. 1597 เดล มอนเตก็คงทราบและการมอบงานนี้ให้การาวัจโจเขียนก็เป็นการบ่งถึงความสามารถของการาวัจโจต่อจิตรกรผู้เป็นที่ยอมรับกันว่าเป็นจิตรกรเอกในบรรดาจิตรกรคนสำคัญๆ ผู้อื่น
การาวัจโจเคยชินกับการเขียนภาพหลายฉบับแต่แม้ว่าจะได้รับการบันทึกในแคตาลอกว่าเป็นภาพดั้งเดิมของการแสดงภาพที่มิลานและดุสเซลดอร์ฟแต่ภาพแรกที่เขียนก็ไม่เป็นที่ทราบถึงโดยทั่วไปโดยสาธารณชน ศาสตราจารย์มอริซิโอ มาร์นินิบรรยายถึงในหนังสือที่เขียนเกี่ยวกับภาพนี้ (Michelangelo da Caravaggio-Gaspare Murtola e la chioma avvelenata di Medusa)
การเขียนภาพเมดูซาเป็นการแสดงความสามารถอันดีเลิศในการแสดงทัศนมิติ เพราะผิวโล่ห์เป็นโค้งนูนที่ทำให้ดูราวกับว่าหัวของอสูรกายเมดูซายื่นออกมาจากโล่ห์ที่ทำให้เหมือนกับว่าเลือดรอบคอแทบจะหยดลงบนพื้น
เมนซาอินเตอร์เนชันแนล

| --- | --- |
ก่อตั้ง: 1 ตุลาคม 1946; 78 ปีก่อน (1946-10-01)
สถานะตามกฎหมาย: องค์กรที่ไม่แสวงหากำไร จำกัด
วัตถุประสงค์: สังคมระดับเชาวน์ปัญญาสูง
สํานักงานใหญ่: สเลทบาร์น, เชิร์ชเลน, เคย์ธอร์ป, ลิงคอล์นเชอร์, อังกฤษ, สหราชอาณาจักร
ที่ตั้ง: ทั่วโลก
สมาชิก  : 134,000 คน
ประธาน: บียอร์น ลิลเยควิสต์
เว็บไซต์: mensa.org
เมนซา (อังกฤษ: Mensa International) เป็นสังคมระดับเชาวน์ปัญญาสูงใหญ่สุดและเก่าแก่ที่สุดในโลก เป็นองค์การไม่แสวงผลกำไรซึ่งเปิดแก่ผู้ที่ทำคะแนนได้ตั้งแต่เปอร์เซ็นไทล์ที่ 98 เป็นต้นไปในการทดสอบระดับเชาวน์ปัญญามาตรฐานและมีการควบคุมดูแลหรือการทดสอบเชาวน์ปัญญาอื่นซึ่งผ่านการรับรอง เดิมเมนซาประกอบด้วยกลุ่มชาติและองค์การครอบคลุม คือ เมนซาอินเตอร์เนชันแนล โดยมีสำนักงานจดทเบียนใน Caythorpe ลินคอล์นเชียร์ ประเทศอังกฤษ  คำว่า เมนซา หมายถึง "โต๊ะ" ในภาษาละติน ดังที่แสดงสัญลักษณ์ในโลโก้ขององค์การ และถูกเลือกเพื่อแสดงสภาพโต๊ะกลมขององค์การ คือ ผู้เท่าเทียมมาประชุมกัน
เมตรต่อวินาที

เมตรต่อวินาที (อังกฤษ: meter per second หรือย่อว่า m/s) เป็นหน่วยเอสไอ ของทั้งความเร็วและอัตราเร็วที่เป็นสเกลาร์ และเวกเตอร์ เป็นค่าของระยะทางวัดเป็นเมตรเทียบกับเวลาเป็นวินาที สัญลักษณ์นิยมเขียนในรูปภาษาอังกฤษว่า m/s หรือ m s-1
การแปลงหน่วย

1 เมตร ต่อ วินาที เท่ากับ:
3.2808 ฟุตต่อวินาที (โดยประมาณ)
2.2369 ไมล์ต่อชั่วโมง (โดยประมาณ)
3.6 กม./ชม.
1 ฟุตต่อวินาที = 0.3048 เมตรต่อวินาที
1 ไมล์ต่อชั่วโมง = 0.4471 เมตรต่อวินาที
1 กม./ชม. = 0.2778 เมตรต่อวินาที
ดูเพิ่ม

กิโลเมตรต่อชั่วโมง
อันดับของขนาด (ความเร็ว)
เมทริกซ์โทพลิทซ์

เมทริกซ์โทพลิทซ์ (อังกฤษ: Toeplitz matrix) คือเมทริกซ์จัตุรัสที่มีสมาชิกในแนวเส้นทแยงมุมหลักเป็นค่าเดียวกัน และแนวขนานเส้นทแยงมุมหลักเป็นค่าเดียวกันในแต่ละแนว ตัวอย่างเช่น
เมทริกซ์จัตุรัส A ใดๆ จะเป็นเมทริกซ์โทพลิทซ์ก็ต่อเมื่อ
เมทริกซ์โทพลิทซ์ เป็นชื่อที่ตั้งไว้เพื่อเป็นเกียรติให้กับ อ็อทโท โทพลิทซ์ (Otto Toeplitz) นักคณิตศาสตร์ชาวเยอรมัน
ดูเพิ่ม

เมทริกซ์ฮังเคิล (Hankel matrix)
เมทาเธอเรีย

| เมทาเธอเรีย ช่วงเวลาที่มีชีวิตอยู่: จูแรสซิกตอนปลาย หรือ ครีเทเชียสตอนต้น–ปัจจุบัน   PreꞒ Ꞓ O S D C P T J K Pg N      |
| --- | --- |

Lycopsis longirostris เมทาเธอเรียที่สูญพันธุ์ไปแล้ว

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
ชั้นย่อย:: Theria
ไม่ได้จัดลำดับ:: Metatheria Huxley, 1880

กลุ่มย่อย
 †?Sinodelphys  †Holoclemensia  †Adinodon  †Deltatheroida  Marsupialiformes †Adelodelphys  †Alphadontidae  †Asiadelphia  †Sinbadelphys  †Camptomus?  †Archimetatheria †Stagodontidae  †Iqualadelphis  †Sparassodonta  †Herpetotheriidae  †Anatoliadelphyidae  †Polydolopimorphia  †Peradectidae  †Pediomyidae  Marsupialia Ameridelphia  Australidelphia
เมทาเธอเรีย  (อังกฤษ: Infarclass Metatheria)  จัดอยู่ในไฟลัมสัตว์มีแกนสันหลัง เป็นชั้นฐานของชั้นย่อยเธอเรีย ชั้นสัตว์เลี้ยงลูกด้วยนมที่มีถุงหน้าท้อง
↑
↑  C.V. Bennett, P. Francisco, F. J. Goin, A. Goswami (2018). "Deep time diversity of metatherian mammals: implications for evolutionary history and fossil-record quality". Paleobiology. 44 (2): 171–198. doi:10.1017/pab.2017.34.{{cite journal}}:  CS1 maint: uses authors parameter (ลิงก์)
↑  S. Bi, X. Zheng, X. Wang, N.E. Cignetti, S. Yang, J.S. Wible (2018). "An Early Cretaceous eutherian and the placental–marsupial dichotomy". Nature. 558 (7710): 390–395. doi:10.1038/s41586-018-0210-3. PMID 29899454.{{cite journal}}:  CS1 maint: uses authors parameter (ลิงก์)
เมทริกซ์แอร์มิต

เมทริกซ์แอร์มิต (อังกฤษ: Hermitian matrix) หรือ เมทริกซ์แอร์มิเชียน คือเมทริกซ์จัตุรัสที่มีสมาชิกเป็นจำนวนเชิงซ้อน และเมทริกซ์สลับเปลี่ยนสังยุคของเมทริกซ์นั้นเท่ากับตัวเดิม นั่นหมายความว่าสมาชิกในแถวที่ i หลักที่ j กับสมาชิกในแถวที่ j หลักที่ i จะต้องเป็นสังยุคซึ่งกันและกัน ดังนี้
หรือเขียนแทนด้วยการสลับเปลี่ยนสังยุคของเมทริกซ์ จะได้ว่า
ตัวอย่างเช่น เมทริกซ์ต่อไปนี้เป็นเมทริกซ์แอร์มิต
สมาชิกที่อยู่บนเส้นทแยงมุมหลักของเมทริกซ์แอร์มิตจะต้องเป็นจำนวนจริงเสมอ เนื่องจากสังยุคของจำนวนจริงจะได้จำนวนเดิมในตำแหน่งเดิม สำหรับเมทริกซ์ที่มีสมาชิกเป็นจำนวนจริงทั้งหมด จะเป็นเมทริกซ์แอร์มิตได้ก็ต่อเมื่อเป็นเมทริกซ์สมมาตรเท่านั้น
เมทริกซ์แอร์มิต เป็นชื่อที่ตั้งไว้เพื่อเป็นเกียรติให้กับ ชาร์ล แอร์มิต (Charles Hermite) นักคณิตศาสตร์ชาวฝรั่งเศส
ดูเพิ่ม

เมทริกซ์แอร์มิตเสมือน (skew-Hermitian matrix)
เมทริกซ์ปรกติ (normal matrix)
เมทริกซ์ยูนิแทรี (unitary matrix)